Стефанов Квинтет

**Стефанов Квинтет** (*Стефанова Петорка*) — визуелна група од пет галаксии од кои четири ја сочинуваат првата компактна галактичка група откриена од науката. Видлива е во соѕвездието Пегаз и откриена во 1877 г. од Едуар Стефан во Марсејската опсерваторија.
Ова е најизучуванаа од сите компактни галактички групи. Најсјајниот член на привидната група (и единстен вон вистинската група) е NGC 7320, кој има пространи H II-подрачја, наречен „црвена грутка“, каде е одвива активна ѕвездообразба.

Четири од петте галаксии во Стефановиот Квинтет сочинуваат физичко здружение — вистинска галактичка група, наречена Хиксонова компактна група 92, и веројатно со време ќе се споајт во едно. Радионабљудувањата на почетокот на 1970-тите откриле нишка од излачувања сместена во меѓугалактичкиот простор меѓу галаксиите во гупата. Истат оваа област се забележува и во слабиот сјај од јонизирани атоми забележан во видливиот дел на спектарот како зелен лак.

Вселенските телескопи даваат нов увид во природата на нишката, која денес се смета за ударен бран во меѓугалактичкиот гас, предизвикана од упадот на една галаксија (NGC 7318B) во средуштето на групата со брзина од неколку милиони километри на час.

Стефановиот Квинтет е избран како еден од петте вселенски тела набљудувани од вселенскиот телескоп „Џејмс Веб“ објавени во првите официјални слики на телескопот.

## Излачувања

### Рендгенско зрачење

Кога NGC 7318B ќе се судри со гас во групата, меѓу галаксиите се шири огромен ударен бран поголем од Млечниот Пат, загревајќи го гасот на милиони степени. Тоаш тој оддава рендгенски зраци забележливи за рендгенската опсерваторија „Чандра“ на НАСА.

### Молекуларно водородно лачење

Вселенскиот телескоп „Спицер“ на НАСА, кој наоѓа присуство на инфрацрвено зрачење, открил многу моќен молекуларен водороден сигнал од ударниот бран меѓу галаксиите. Ова лачење е едно од најтурбулентните досега забележани образби на молекуларен водород, а најсилното зрачење доаѓа од средиштето на зелената област на видлива светлина спомената претходно. Оваа појава е откриена од меѓународна екипа предводена од научници од Калифорнискиот технолошки институт, со учество на научници од Австралија, Германија и Кина. Пронаоѓањето на молекуларен водород од судир во прво време било неочекувано бидејќи водородната молекула е многу нежен и лесно уништлив во ударни бранови како оние во Стефановиот Квинтет. Меѓутоа, едно објаснување е дека, додека ударната предница се движи низ облачна средина во средиштето на групата, пстои тубрулентен слој во кој настануваат милиони мали удари, дозволувајќи му на молекуларниот водород да опстане.

### Црвено поместување

NGC 7320 покажува мало црвено поместување (790&nbsp;км/с) додека пак другите четири имаат големи црвени поместувања (близу 6.600&nbsp;км/с). Бидејќи галактичкото црвено поместување е правопропорционално на растојанието, NGC 7320 е само проекција на преден план и оддалечена е ~39 милиони светлосни години од Земјата. Ова ја прави можен член на групата NGC 7331, наспроти 210–340 милиони светлосни години за другите четири.

NGC 7319 има Сејфертово јадро од типот 2.

500px|мини|центар|Галаксиите во близина на Стефановиот Квинтет. Правоаголникот ја покажува областа опфатена од Хабловата слика од 1998–99&nbsp;г.

Во Хиксоновото здружение веројатно влегува и шеста галаксија, наречена NGC&nbsp;7320C: има црвено поместување слилно на Хиксоновите галаксии, а плимната опашка ја поврзува со NGC&nbsp;7319.

[мини|Детаљ од квинететот на слика од вселенскиот телескоп „[Хабл (вселенски телескоп)|Хабл“, 1998–99&nbsp;г.]]

### Инфрацрвено набљудување
Користејќи го Средноинфрацрвениот инструмент (MIRI), вселенскиот телескоп „Џејмс Веб“ покажува детаљи обвиени со прашина во видлива светлина, вклучувајќи големи ударни бранови и плимни опашки кај четри од петте галаксии, и претходно скриени области на вездообразба. Новите детаљи имаат улога во изучувањето на развојот на галаксиите.

thumb|center|Четири галаксии (недостасува NGC 7317) од Стефановиот Квинтет снимени со MIRI на вселенскиот телескоп „Џејмс Веб“

## Членови

## Во популарната култура
Ангелските фигури на почетокот на филмот „Животот е прекрасен“ (1946) се засновани на слики од Стефановиот Квинтет.

## Поврзано
* Робертов Квартет
* Сејфертов Секстет

## Наводи

## Надворешни врски

* Стефановиот Квинтет и NGC 7331 — GALEX 
* Стефанов Квинтет 
* Стефанов Квинтет  — NightSkyInfo 
* Што има зад Стефановиот Квинтет? — блог Чандра, 21 јули 2009 г. 
* 


Категорија:Галактички јата
Категорија:Пегаз (соѕвездие)
Категорија:Хиксонови компактни групи
Категорија:Астрономски тела откриени во 1877 година
Категорија:Откритија на Едуар Стефан